Willem van Hanegem

Willem (Wim) van Hanegem (født 1944) er en tidligere fotballspiller, trener/coach, siden 2004 sportskommentator og fra 2005 hovedtrener for Maroc Profs. Fra 10. juli 2007 er Willem van Hanegem hovedtrener for FC Utrecht.

Han anses for å være en av Nederlands beste midtbanespillere gjennom tidene, kjent for sitt spill og sin gode taktiske oversikt over spillet. Både måten han beveget seg på og måten han passet ballen ga han kallenavnet De Kromme (no.: den kromme, bøyde, buede).

I 1968 startet proffkarrieren hans i Feyenoord, og der kom hans største seire: Nederlandsk mester i 1969, 1971 og 1974. I 1970 var Feyenoord det første nederlandske laget som vant Serievinnercupen. I finalen i Milano vant Feyenoord 2-1 over Celtic Glasgow. Annen plass i VM i fotball 1974 i Tyskland, og dessuten vant Feyenoord samme år både det nederlandske mesterskapet og UEFA-cupen, der de møtte Tottenham Hotspur i finalen. Under semifinalen i EM i fotball 1976 der Nederland møtte , ble han utvist. Hans debut på  var i en kamp mot  i 1968, mens den siste landskampen han spilte var mot  i 1979.

Van Hanegem gikk i 1976 over til AZ Alkmaar der han ble i tre år før han gikk til den amerikanske klubben Chicago Sting. Hans opphold der ble kort, han kom samme år tilbake til Nederland og FC Utrecht. Dette ble den siste klubben han spilte for, etter perioden 1979 til 1981 gikk han over til å jobbe som trener/coach.

Han vendte tilbake til Feyenoord som assisterende trener i 1983, med mellomstopp som trener for blant annet FC Utrecht, FC Wageningen og amatørklubben Holland, før han i 1992-1995 for tredje gang vendte tilbake til Feyenoord, denne gangen som trener. Med Feyenoord vant han flere ganger både Amstel Cup og det nederlandske mesterskapet. Etter dette trente han Al Hilal, AZ Alkmaar og Sparta Rotterdam, før han ble Dick Advocaats assistent-trener for  i 2002-2004.

 Karrieren som fotballspiller 

 Klubber 
 Velox (1962–1966)
 Xerxes/DHC (1966–1968)
 Feyenoord (1968-1976; 1981-1983)
 AZ'67 (1976–1979)
 Chicago Sting (1979)
 FC Utrecht (1979–1981)

 Prestasjoner 
I løpet av sytten år scoret van Hanegem 84 mål, spilte 298 kamper for Feyenoords A-lag, 52 landskamper (6 mål) og 41 Europacup-kamper. Atten av scoringene fant sted under Europacup-kampene. Under to kamper var han kaptein for det nederlandske landslaget.
 Nederlandsk mester i fotball (Feyenoord): 1969, 1971 og 1974.
 Seriemesterskap (nå Amstel Cup) (Feyenoord): 1969 og 1978.
 Mesterligaen (Feyenoord): 1970. 2-1 seier over Celtic Glasgow i Milano, Italia.
 UEFA-cupen (Feyenoord): 1974. Seier over Tottenham Hotspur F.C..
 Verdensmesterskapet for klubblag (Feyenoord): 1970. Seier over Estudiantes de La Plata.
 Annen plass under VM i fotball 1974 og tredje i EM i fotball 1976.

 Karrieren som trener/coach 

 Klubber 
 Feyenoord (1983-1986 som assistent; 1992-1995).
 FC Utrecht (assistent; 1986-1989).
 FC Wageningen (assistent; 1990-1991).
 Holland (amatørklubb; 1991-1992).
 Al Hilal (Saudi-Arabia; 1995-1996).
 AZ'67 (1997–1999).
 Sparta (2001).
  (assistent, 2002-2004).
 Maroc Profs (hovedtrener, 2005-i dag)
 FC Utrecht (hovedtrener, fra 10. juli 2007-i dag)

 Prestasjoner 
 Nederlandsk mester i fotball (Feyenoord): 1984 (assistent), 1993.
 Seriemesterskap (nå Amstel Cup) (Feyenoord): 1984 (assistent), 1994, 1995.
 Saudiarabisk mester i fotball:1996
 Arabisk mesterliga: 1996.
 Seremesterskap i første divisjon: 1998

 Sportskommentator 
Van Hanegem arbeidet en periode som kommentator for Canal+. Fra 2004 analyserte han kamper for Nederlandse Omroep Stichting (NOS), og fra sesongen 2005/2006 er han å se i programmer på den nederlandske TV-kanalen RTL5.

 Referanser 

 Eksterne lenker 


Kategori:Nederlandske fotballspillere
Kategori:Nederlandske fotballtrenere
Kategori:Spillere i Fotball-VM 1974
Kategori:Spillere i Fotball-EM 1976
Kategori:Fotballspillere for Feyenoord Rotterdam
Kategori:Fotballspillere for AZ Alkmaar
Kategori:Fotballspillere for FC Utrecht
Kategori:Fotballtrenere for FC Wageningen
Kategori:Fotballtrenere for Feyenoord Rotterdam
Kategori:Fotballtrenere for Al-Hilal SFC
Kategori:Fotballtrenere for AZ Alkmaar
Kategori:Fotballtrenere for Sparta Rotterdam
Kategori:Fotballtrenere for FC Utrecht
Kategori:Vinnere av Mesterligaen i fotball for menn
Kategori:Personer fra Sluis